Sýningin FIT & RUN fer fram samhliða skráningarhátíðinni fyrir Reykjavíkurmaraþon Íslandsbanka sem fram fer dagana 16. og 17. ágúst 2018 . Vista Expo er ábyrgðar - og framkvæmdaraðili sýningarinnar , hér eftir nefnd sýningarstjórn . Sýningin er haldin í samvinnu við Reykjavíkurmaraþon Íslandsbanka . Heimasíða sýningarinnar er á slóðinni : www.fitrunexpo.is þar sem er að finna frekari upplýsingar um sýninguna . 1.gr . Uppsetning sýningarbása Gólfsvæði með stöðluðu sýningarkerfi Þeir sýnendur sem leiga gólfpláss með sýningarkerfi / bás , fá básinn sinn tilbúinn miðvikudaginn 15. maí kl. 13:00 til að stilla upp . Á þá sýningarbásinn að vera uppsettur , með skyggni , ljósum og merkingu með nafni fyrirtækisins framan á básnum . Sýnendur skulu hafa lokið við uppstillingu síns sýningarsvæðis fyrir kl. 13:00 fimmtudaginn 16. ágúst 2017 , en milli kl. 13:00 og fram að opnun kl. 15:00 verður sýningarsvæðið ryksugað og einnig mun dómnefnd á þeim tíma velja , flottasta sýningarbásinn og frumlegasta sýningarbásinn . Sýnendur geta unnið við sína bása á eftirfarandi tímum : Gólfsvæði ÁN staðlaðs sýningarkerfis Þeir sem leigja gólfpláss án sýningarkerfis geta komið inn kl. 08:00 þriðjudaginn 14. ágúst 2017 í samráði við sýningarstjórn og byrjað að setja upp sitt sýningarsvæði . Sýnendur geta unnið við sína bása á eftirfarandi tímum : Sýningin verður formlega opnuð fimmtudaginn 16. ágúst nk. kl. 15:00 . Sýnanda ber að klára uppsetningu og frágang á uppsettum tíma þar með talið þrif á og í kringum sýningarbás . Sýnanda er bent á að hafa meðferðis brettatjakk eða hjólavagna ef þess gerist þörf vegna flutnings inn á sýningarsvæði . Rafmagnstjakkar eru bannaðir þar sem þeir hafa valdið tjóni á gólfefni í húsinu . Einungis er leyfilegt að nota GAFFER límband ef festa þarf eitthvað með límbandi . Heimilt er að hengja markaðsefni upp í loft og skal það gert í samráði við sýningarstjórn . Gert er ráð fyrir að almenn ljós í lofti Laugardalshallar verði dempuð eða slökkt meðan á sýningu stendur . Ljós í sýningarbásum eru því afar mikilvæg auk þess sem að gangvegir verða sérstaklega upplýstir . 2.gr . Niðurtaka sýningarkerfis Sýningunni líkur kl. 19:00 , föstudaginn 17 ágúst . Niðurtaka skal hefjast strax eftir sýningu og miðast við lokið sé við að tæma básanna af búnaði og vörum . Mikilvægt er að Merking – Expo komist sem fyrst í að taka niður stöðlðu sýningarkerfin og þarf að vera búið að tæma básanna þannig að það sé mögulegt . Hægt er að nýta laugardaginn , frá kl. 08:00 til kl. 12:00 til að taka búnað af sýningarsvæðinu . 3.gr . Gólfpláss með sýningarkerfi ( bás ) Gólfpláss með sýningarkerfi ( sýningarbás ) verða afmarkaðir með 2,5 metra háum skilveggjum með skyggni og lýsingu í bás og merkingu fyrirtækis . Ein merking , þ.e. nafn fyrirtækisins er sett á skyggni sýningarbáss , tvær merkingar á hornbása og er það innifalið í verðinu , hafi verið pantað sýningarkerfi fyrir gólfsvæði . Skyggni bása verða rauð með hvítum stöfum . Eitt ljós er innifalið á hvern 2,5 fm gólfpláss . Þannig eru t.d. um fjórir ljóskastarar í 10 fm bás . Sýnendur skulu halda sig innan þess sölusvæðis sem sýnandi hefur til umráða samkv. samningi . 4.gr . Hæð bása Stöðluð hæð sýningakerfabása er 2,5 metrar . Hægt er að fara hærra með bása , eða markaðsefnni innan þess gólfsvæðis sem sýnandi hefur til umráða . Taka þarf ákvörðun um slíkt í samvinnu við sýningarstjórn . 5.gr . Undirbúningsfundir fyrir sýnendur Haldnir verða tveir undirbúningsfundir fyrir sýnendur þar sem farið verður yfir skipulag sýningarinnar og áherslur . Þar verður m.a. farið yfir skipulag á uppsetningu sýningarinnar , þá þjónustu sem sýnendum stendur til boða fyrir sýninguna auk þess sem góð ráð verða gefin varðandi uppstillingu bása , framsetningu á vörum og hvernig hægt sé að ná betri árangri í sölu o.fl . Fyrri undirbúnings fundurinn verður haldinn fimmtudaginn 19. júlí nk. kl. 10:00 – 12:00 í Laugardalshöll ( salur 1 – inngangur A ) . Seinni fundurinn verður haldinn föstudaginn 10. ágúst frá kl. 10:00 til 12:00 í Laugardalshöll á sama stað . Fundirnir verða eins uppsettir og er nægilegt að mæta á annan hvorn þeirra . Sýningarsalur verður teppalagður svörtum teppaflísum sem Laugardalshöll útvegar og sér um að setja á og taka af . Ekki er leyfilegt að klippa , skera eða skrúfa í teppaflísar og ber sýnandi kostnaðarábyrgð sé það gert . 7.gr . Þjónusta við sýnendur við sýningarbásinn Merking – Expo bíður upp á alhliða þjónustu við sýnendur fyrir sýningarsvæðið . Þannig er hægt að panta aukahluti fyrir sýningarsvæðið , teppi á gólf sýningarbáss , prentun á skilveggi og uppsetningu eða leiguhúsgögn fyrir sýningarsvæðið , allt á einum stað . Sjá : www.merking.is / # ! merking-expo / p 16 wx 8 . Þjónusta vegna prents og uppsetningar þess Þjónustuaðili fyrir prent og uppsetningu er Hilmar H. Eiríksson hjá Merking-Expo , sími : 562-7043 . Netfang : fitandrun@merking.is Rafvirki sýningarinnar er Guðjón Guðnason rafvirki hjá Sýningarljósum ehf og þjónustar hann sýnendur með rafmagnstengla ljósabúnað og þess háttar . Síminn hjá Guðjóni er 896-5171 og netfangið : syningarljos@simnet.is Sérstaklega þarf að óska eftir rafmagstengil í bás . Fast gjald er fyrir venjulegan rafmagnstengil , sjá verðskrá en venjulegur tengill miðast við notkun tölvu og skjá eða skjávarpa . Ekki má samnýta rafmagnstengil milli bása svo tryggt sé að nægt rafmagn sé fyrir hendi . Leigutaki þarf að slökkva á öllum raftækjum utan opnunartíma sýningar . Ef leigutaki hefur raftæki sem nauðsynlega þurfa að vera í gangi utan opnunartíma skal hann taka það fram þegar hann semur um rafmagnsnotkun . Sýnandi ber að ganga frá öllum rafmagnslögnum svo að ekki stafi hætta af þeim . Ekki er heimilt að leggja rafmagnslögn á gólf sýningarbáss án þess að ganga frá þeim á viðeigandi máta . Mismunandi þyngdartakmarkanir eru á gólfi hússins svo ef færa á hlut sem er þyngri en 1.000 kg. skal það gert í samráði við verkefnisstjóra Laugardalshallarinnar sem er Arna Kristín Hilmarsdóttir 618 3138 . Ef hengja á í loft hússins skal það gert í fullu samráði við sýningarstjórn á kostnað sýnanda , sjá gjaldskrá . Öll meðferð lyftubúnaðar eða lyftara er bönnuð nema í fullu samráði við starfsmenn Laugardalshallarinnar og sýningastjórn . Sýnendum er óheimilt að fara upp í göngubrú í lofti , öll vinna sem fara þarf fram í lofti skal gerð í samráði við sýningarstjórn . 11.gr . Sýningarsvæði fyrir góðgerðarfélög Góðgerðarfélögum er boðið upp á gólfsvæði með sýningarkerfi , sjá teikningu sýningarsvæðis . Þar er gert ráð fyrir að hvert góðgerðarfélag fái sýningarsvæði sem er 4 eða 6 fm. að stærð . Um er að ræða sýningarkerfabás með skyggni með nafni góðgerðarfélagsins og ljósum í básinn . Jafnframt fylgir með borð auk tveggja klappstóla á hvert félag . Góðgerðarbás er ætlaður fyrir góðgerðarsamtök og íþróttarfélög sem þannig er gefið tækifæri á að kynna starfsemi sína . 12.gr . Sýningardagar og tími Sýningin er opin sem hér segir : Fimmtudagur , 16. ágúst , frá kl. 15:00 til 20:00 . Gestum verður ekki hleypt inn á sýningarsvæðið eftir kl. 20:00 á fimmtudeginum og ekki eftir kl. 19:00 á föstudeginum . Mikilvægt er þó að gera ráð fyrir að sýnendur standi vaktina í básunum a.m.k. 30 mínútum lengur . Sýningin er opin þátttakendum Reykjavíkurmaraþonsins og einnig almennum gestum báða sýningardaganna . Frítt verður inn á sýninguna . Þeir sýnendur sem bjóða upp á einhvers konar matvöru ( smakk ) sem neytt er á staðnum skulu hafa sorpílát á sínu sýningarsvæði og tæma þegar þess þarf og er sýnendum gefin kostur á að tæma í gámanna vestan vegin við Laugardalshöllina sem eru á vegum sýningarstjórnar . Sýnendur eru með misjafnar þarfir varðandi losun á sorpi , þ.e. einhverjir eru ekki að bjóða upp á smakk , meðan aðrir gefa mikið magn af smakki sem getur fylgt mikið sorpmagn . Einnig vill oft falla til mikið magn af kössum utan af vörum sem verið er að selja eða gefa . Hver sýnandi hefur kost á að losa sig við sorp í gámanna vestan megin við Laugardalshöllina , að hámarki 0,5 m 3 . Aðrir sem áætla að vera með sorpmagn meira en 0,5 m 3 er boðið að losa sig við það á kostnaðarverði , sjá verðskrá . Þeir sýnendur sem eru með kassa sem þeir þurfa að losa sig við , eru vinsamlegast beðnir um að brjóta saman , þannig að sem minnst fari fyrir þeim . Sýnendur eru vinsamlegast beðnir um að láta sýningarstjórn vita ef tæma þarf ruslaílát á gangvegum nálægt þeim . Sýningarstjórn bíður sýnendum upp á þrif á bás milli sýningardagana , sjá verðskrá . Gólfsvæði sýningarsvæðisins er þá ryksugað og ruslaílát tæmd eftir að sýningu er lokað á fimmtudegi . 14.gr . Hávaðatakmörkun Gert er ráð fyrir dagskrá á sýningunni sem að mestu leyti fer fram á ,, TRAINING STATION “ . Þar er gert ráð fyrir áhugaverðum dagskrárliðum fyrir gesti sýningarinnar . Sýningarstjórn mun setja upp dagskrá í samvinnu við sýnendur og ef sýnandi hefur áhuga á að vera með atriði , vinsamlegast hafið samband við sýningarstjórn . Mikilvægt er að taka tillit til sýnenda við Training station og einnig að hafa ekki tónlist eða hávaða sem gæti verið truflandi fyrir gesti sýningarinnar . Sýningarstjórn áskilur sér rétt til þess að lækka hljóðstyrk ef sýnandi virðir ekki þau mörk . Sýningarstjórn verður með öryggisgæslu meðan á uppsetningu sýningarinnar stendur og einnig þegar niðurtaka sýningakerfa og búnaðar fer fram . Sýnendur fá úthlutað hálsbandi með merkingu sem ber að vera með , bæði meðan á uppsetningu sýningarinnar stendur , meðan sýningin stendur yfir og þegar niðurtaka búnaðar á sér stað . Sýnendur eru hvattir til að gæta að sínu nánasta umhverfi og vera vakandi yfir óæskilegum umgangi á sýningarsvæðinu . Öryggiskerfi Laugardalshallar verður virkt á meðan engin starfsemi er í húsinu . Hvorki sýningarstjórn né Laugardalshöll tekur ábyrgð á þeim vörum , munum og tækjum sem leigutaki flytur inn í húsið . Sýnanda er bent á að taka með sér verðmæti milli opnunartíma sýningar og skilja sýningarbás ekki eftir ómannaðan á meðan sýningu stendur . Allir sýningarbásar og leikmyndir þurfa að vera í samræmi við bruna - og byggingareglugerð . Slökkvilið höfuðborgarsvæðisins mun taka út sýningarsvæðið , að það uppfylli sett skilyrði áður en sýningin opnar . Sýningastjórn útvegar slökkvitæki á gangvegi sýningarsvæðis og tryggir að þau séu til staðar samkvæmt brunareglugerð . Hvert sýningarsvæði ( bás ) stærri en 20 fm. skal , samkvæmt brunareglugerð vera með að lágmarki eitt slökkvitæki . 17.gr . Flóttaleiðir Sýnendum er bent á að óheimilt er að hindra flóttaleiðir og þar með talið gangvegi sýningar . Sýnendum gefst kostur á að geyma vörur utan sýningarsvæðis , ( bak við sýningarsvæðið ) og er þá mikilvægt er að setja ekki vörur eða búnað á skilgreindar flóttaleiðir sem kynnt verður sérstaklega á undirbúningsfundum með sýnendum . 18.gr . Bílastæði Sýnendur er beðnir um að leggja bifreiðum sínum ekki fyrir framan Laugardalshöll meðan á sýningu stendur . Næg bílastæði eru við Skautahöllina , Þróttaraheimilið , Laugardalsvöll eða sunnan við frjálsíþróttahöllina . Þetta á þó ekki við þegar uppsetning og samantekt stendur yfir . 19.gr . Húsverðir Tveir húsverðir á vegum Laugardalshallar verða á staðnum meðan á sýningu stendur og þegar uppsetning og niðurtekt sýningarbása fer fram . Hlutverk þeirra er að opna og loka húsinu , kveikja og slökkva á ljósum , fylgjast með loftræstingu og hafa eftirlit með salernisrýmum og öðrum almenningsrýmum . 20.gr . Í lok sýningar Niðurtaka sýningarbása hefst strax að sýningu lokinni , föstudaginn 18. ágúst nk. milli kl. 20:45 og kl. 23:30 . Gert er ráð fyrir að hreinsað hafi verið úr básum eftir að sýningu líkur á föstududeginum . Hægt er síðan að taka dót og annað sýningarefni á laugardeginum milli kl. 08:00 og 12:00 . Óheimilt er að hefja samantekt fyrr en 30 mínútum eftir að sýningu lýkur á föstudeginum . Leigutaki er ábyrgur fyrir að hreinsa allt rusl úr sínum sýningarbás í þar til gerða gáma sem staðsettir verða í sal og fyrir utan húsið . Ef sýnandi telur sig þurfa lengri tíma við niðurtekt þarf hann að semja um það sérstaklega við sýningarstjórn . 21.gr . Framleiga sýningarsvæðis Sýnanda er óheimilt að framleigja eða veita öðru fyrirtæki / einstakling aðgang að umsömdu sýningarsvæði nema í samráði við sýningarstjórn . 22.gr . Greiðslur Sýnandi samþykkir að greiða umsamið verð . Auk umsamins verð greiðist fastagjald kr. 17.500 auk vsk . Innifalið í fastagjaldinu er öryggisgæsla , þrif á göngum og almennum rýmum sýningarsvæðisins , sorphirða almenns sorps , eldvarnir og þráðlaust net fyrir sýnendur meðan á uppsetningu og sýningu stendur . Við skráningu á gólfsvæði innheimtist kr. 50.000 auk vsk sem er óafturkræft skráningargjald sem gengur upp í heildarkostnað sýnanda . Fullnaðargreiðsla skal hafa verið greidd í síðasta lagi 1. ágúst 2018 . 23.gr . Internet í Laugardalshöll Frítt þráðlaust lokað netsvæði er fyrir sýnendur . Sýningarstjórn mun upplýsa sýnendur um það þegar að uppsetning hefst . 24.gr . Uppröðun sýningarbása Sýningarstjórn áskilur sér rétt til breytinga á uppröðun eða fyrirkomulagi sýningarbása fram að 10 dögum fyrir sýningardag . Jafnframt áskilur sýningarstjórn sér rétt til breytinga á uppröðun eða fyrirkomulagi sýningarbása fram að sýningu ef þörf er á því vegna ábendinga sem kynnu að koma frá Slökkviliði höfuðborgarsvæðisins við úttekt á sýningarsvæðinu . 25.gr . Kynning sýningarinnar Sýningin verður kynnt á helstu samfélagsmiðlunum , í fjölmiðlum og víðar sem kostað er af sýningarstjórn . Við hvetjum sýnendur til að kynna sýninguna fyrir sínum félagsmönnum / viðskiptavinum . Sýningarstjórn er þó ekki ábyrg fyrir mætingu gesta á sýninguna . Sýnandi er ábyrgur fyrir að hafa gildar tryggingar vegna vinnu verktaka og eða starfsmanna á vegum sýnanda . Sýnandi getur verið ábyrgur gagnvart sýningarstjórn , öðrum sýnendum , starfsmönnum og gestum á meðan uppstilling , niðurtekt og vöru - og þjónustusýningin stendur yfir .